فاش كنت باغي ندير مدرسه السيرك كان عندي  سنه  وكان هذا هو السن الاقصی باش دير هاد المدرسه، يعني فاش تقبلت كانت انا هو الشارف في فوجي 

وكانت صعيييبه عليا القضيه لأنه 

  كنت ديجا خدام و خرجت من خدمتي باش ندير الحلم لي بغيت ، يعني مولف مصروف الجيب و دبا غادي نرجع خطوه للوراء 

 غادي نكذب علی الدار و غادي نقول ليهم انا خدام فلوقت لي انا كنت تنقری ، لانه لا يعقل بقوانين مجتمعنا كنتي خدام وترجع تقری، و دار ياله تفكو منك هزيتي راسك دبا غادي تعود تبرزطهم 

 عمرني في حياتي الدراسيه كنت انا الكبير في القسم العكس في بعض الحالات كان تيوقع كنت تنكون انا صغير ، كان كين هاد العامل النفسي في الاول 

 بعيد علی مدينتي كزا و غادي نقری فمدينه سلا يعني باش نضبر مصريف كان كيتهيئ ليا غادي تكون مستحيله 

  دراري تقادا ديالي في ديك لوقيتا كلشي تيبان ليا تزوج ، وها لي دار وليدات ، سياره دار  و انا ياله غادي نبدا 

بخلاصه كانو جميع المقومات باش نبقی شاد في خدمتي القديمه لي كنت تنتخلص فيها غير باش ناكل و نشرب،  و ما نمشيش ندير الحلم ديالي لي سنين و أنا تنحلم بيه، ولي هو نترني و نتعلم فن سيرك كفنان محترف  نفيق نتريني نعس نتريني بلا ما نتسوق واش خاصني نخدم في شي شركه ونجيب فلوس باش ناكل ، لا دبا السيرك لي ديما تيعجبني هو نيت باش غادي نبدا نعييش واي 

كان فعلا قرار صعيب، شخص واحد لي صبرني و بسبابو زعمت نتاخد القرار 

وهو سيدنا موسی، 

تفكرت في القصه ديالو قلت من بعد ما هرب من مصر بسبب قتل خطأ  مشی كيرعی عند اب زوجتو الغنم لمده تتفوق عشر سنوات ، و من بعد رجع لمصر و خرج قومو  والقصه رها معروفه ، قلب العالم بأسره بعد عشر سنوات لي تتبان  وز  في حياتو  

فكرت انا في خدمتي اصلاُ غير واكل شارب ما تي شيط ليا تا ريال  ايلا مشيت لمدرسه السيرك أكييد ما غدييش نموت بالجوع في الأخير غادي نحصل علی نفس النتيجه زياده علی انه غادي ندير ما أحب، و هاد المده ديال ثلاث سنوات نعتبرها  وز  في حياتي كيما دار سيدنا موسی،  واش انا حسن منو زعمه ؟ أحسن قدوه 

ذاك ما كان

 و دوزت مدرسه السيرك لي كانت من أحسن فترات حياتي و لي فيها تعلمت معنی الاحترافيه، و قيم لي بها خدام دبا، حسن بزاف من ما كنت غادي نبقی حاصل في الخدمه القديمه 

و دكشي لي كان تيبان ليا صحابي فيتيني فيه من دار سياره و زيد وزيد  ولي هو الغايه ديال غلبنا مالي تنبداو الخدمه  جا بلا ما نضرب ليه حساب فقط لانه تندير دكشي لي تنبغي بحب و تفاني، شيء لي تعلمتو من بعد ما غامرت  

هادشي تنقولو ايقدر ايعون شي حد ايتاخد القرار ايلا حاليا ديخ كيفما كنت انا شحال هادي